Pellegrini, Peter, predseda NR SR (2024-01-16):
Ďakujem pekne. Som vás chcel informovať teda, ako som sľúbil, lebo neboli ste vtedy v pléne, po prvé, že aby sme sa vyhli do budúcna takýmto problémom, tak som oznámil kolegom a kolegyniam, ktoré tu už boli ešte pred tým, ako vystúpila pani poslankyňa Kolíková posledná v rozprave ku kompetenčnému zákonu, že požiadam odbor legislatívy, aby nám dalo krátke usmernenie, ako v prípade alebo rôznych typov chýb postupovať, s tým, aby sme už teda nemali žiaden dvojitý meter alebo, nieže dvojitý meter, vždy je to o subjektívnom posúdení v daný moment, nikto nedokáže byť ako robot a stroj a vždy to vychádza z nejakej aktuálnej situácie. Takže aby sme mali nejaké vodítko pre predsedu parlamentu aj pre všetkých predsedajúcich, takže sa budeme riadiť týmto novým nejakým usmernením. Zároveň som sa informoval o, ako sme riešili túto situáciu v minulom volebnom období, keď sme mali vymenené garde, a prebehlo to jednu grémium, na ktorom sa grémium poslanecké uznieslo, že pokiaľ išlo o brept alebo išlo len o nejaké vynechanie samohlásky alebo niečo, čo nemalo absolútne žiaden dopad na, samozrejme, pôvodný zámer pozmeňujúceho návrhu, tak sa na grémiu dohodlo, že, samozrejme, ak bol aj nejaké brept, tak sa pri hlasovaní prihliada na formu písomnú, ktorá predložená na hlasovanie poslancov a tá bude potom aj pretavená legislatívnym odborom do znenia, čiže brept pána poslanca, ktorý nemá žiaden vplyv na obsah alebo, alebo úmysel, nebude nejakým spôsobom v tom, v tom zákone v čistopise ani len viditeľný, nakoniec čistopis je čistopis, ktorý je predložený. Ale zároveň som vás chcel informovať, že sa doboduváva, škoda, že sa už nedobudoval, mali by sme menej práce, informačný systém, ktorý bude napojený na dnešný systém hlasovania, je to informačný systém sledovania legislatívneho procesu, nový, aby tieto monitory, ktoré máte, už obsahovali okrem hlasovania a poradia vystupujúcich aj všetky parlamentné tlače, všetky pozmeňujúce návrhy v digitálnej podobe a budem potom navrhovať, aby sme možno konsenzuálne, spolu prišli s návrhom na zmenu rokovacieho poriadku, že poslanci už viac vzhľadom na modernú technológiu nebudú čítať pozmeňujúce návrhy, ale v rámci rozpravy len o nich povedia, vysvetlia a potom ich len, samozrejme, zverejní Národná rada na tomto systéme a pred hlasovaním si ich každý môže naštudovať, prečítať a bude sa hlasovať a vyhnime sa týmto, týmto problémom. Ale do toho momentu, kým sa toto udeje, aby sme sa vyvarovali takýmto prekáračkám, ktoré vnímam, áno, môžu vzniknúť s tým, že nemusíte zakaždým to, tú chybu vyhodnotiť subjektívne, rovnako tak budeme mať taký nejaký návod, aby sme vedeli, kedy je potrebné a kedy nie je potrebné vystúpiť. A ešte aby som sa zastal pána spravodajcu, ja som pánovi spravodajcovi nepovedal ani len slovo, ja som nevedel, s čím ide vystúpiť, pretože pán minister otvoril rozpravu kvôli tomu, že ide byť podaný pozmeňujúci návrh. Pán spravodajca pravdepodobne to využil na odstránenie svojej chyby, aby sa vyhol nejakým zas atakom, ale pán minister Ráž otvoril rozpravu kvôli ešte pozmeňujúcemu návrhu, ktorý predloží, ak som správne informovaný, pán poslanec Farkašovský, takže to nebolo nejakým spôsobom terorizovanie pána, pána spravodajcu, to by som si nikdy nedovolil. Ďakujem veľmi pekne, toľko k tým technicko-organizačným veciam. Pripomínam, že, samozrejme, budeme hlasovať po skončení tejto rozpravy a ešte pristúpime aj k tajnej voľbe predsedu štátnej volebnej komisie, len aby sme vedeli, ako bude prebiehať ešte do večera rokovanie. Ďalší s procedurálnym návrhom pán poslanec Šipoš.